หุ้นเช้า 28 ก.ค. ปิดบวก 0.77 จุด
ดัชนีปิดที่ 1,131.48 จุด เพิ่มขึ้น 0.77 จุด (-0.07%) แตะระดับสูงสุด 1,133.54 จุด และต่ำสุด 1,,125.46 จุด มูลค่าการซื้อขาย 13,967 ล้านบาท
28 ก.ค. 2554

ดัชนีปิดที่ 1,131.48 จุด เพิ่มขึ้น 0.77 จุด (-0.07%) แตะระดับสูงสุด 1,133.54 จุด และต่ำสุด 1,,125.46 จุด มูลค่าการซื้อขาย 13,967 ล้านบาท 
นักวิเคราะห์ บล.ฟิลลิป (ประเทศไทย) เปิดเผยว่า ตลอดช่วงเช้าที่ผ่านมาดัชนีเคลื่อนไหวผันผวนทั้งในแดนบวกและลบ แต่ท้ายสุดดัชนีกลับมาปิดในระดับแดนบวกเล็กน้อย ซึ่งประเด็นที่ทำให้ตลาดผันผวนในระยะสั้นคือ การขยับเพดานหนี้ของสหรัฐ โดยคาดอาจทำให้ตลาดรวมอ่อนตัวลงได้จากที่ยังไม่มีความคืบหน้าทางบวกเกิดขึ้น เนื่องจากเริ่มมีความกังวลต่อผลกระทบในภาพรวมเศรษฐกิจสหรัฐซึ่งจะขยายไปถึงเศรษฐกิจโลกด้วย 
นอกจากนี้ ดัชนีดาวน์โจนส์ยังปิดลดลงถึง 198.75 จุด เพราะได้รับแรงกดดันจากผลประกอบ การภาคเอกชนที่อ่อนแอ และตัวเลขเศรษฐกิจที่ซบเซา (คำสั่งซื้อใหม่สำหรับสินค้า คงทนร่วงลงพลิกความคาดหมาย)
อย่างไรก็ดี ยังมองว่าโอกาสที่ประธานาธิบดีโอบามาจะสามารถผลักดันให้ ผ่านสภาคองเกรสได้ ขณะที่ปัจจัยภายในประเทศเป็นบวก หลังคณะกรรมการการเลือกตั้ง (กกต.) ประกาศรับรองสส. ครบตามจำนวนที่สามารถเปิดประชุมสภาฯ ได้ตามกำหนด  และแรงซื้อสุทธิต่อเนื่องของต่างชาติยังช่วยประคองตลาดได้บ้าง
ทั้งนี้กลยุทธ์การลงทุน ในช่วงสั้นเป็นช่วงที่เก็งกำไรหุ้นต่อได้ จากความเคลื่อนไหวผันผวนตามผลการขยับเพดานหนี้สหรัฐ ประเมินกรอบแนวต้าน 1,140-1,150 จุด และกรอบแนวรับ 1,125-1,120 จุด
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
CPF         มูลค่าการซื้อขาย 584 ล้านบาท ปิดที่ 31.50 บาท เพิ่มขึ้น 0.25 บาท (+0.80%) 
PTT          มูลค่าการซื้อขาย 575 ล้านบาท ปิดที่ 349.00 บาท ลดลง 2.00 บาท (-0.57%) 
KBANK    มูลค่าการซื้อขาย 563 ล้านบาท ปิดที่ 140.50 บาท ลดลง 0.50 บาท (-0.35%) 
CPALL     มูลค่าการซื้อขาย 544 ล้านบาท ปิดที่ 49.50 บาท เพิ่มขึ้น 2.00 บาท (+4.21%) 
LOXLEY  มูลค่าการซื้อขาย 540 ล้านบาท ปิดที่ 3.50 บาท เพิ่มขึ้น 0.04 บาท (+1.16%)